CELEX: 62011TN0491
Language: lt
Date: 2011-09-19 00:00:00
Title: Byla T-491/11 P: 2011 m. rugsėjo 19 d. Luigi Marcuccio pateiktas apeliacinis skundas dėl 2011 m. birželio 30 d. Tarnautojų teismo nutarties byloje F-14/10 Marcuccio prieš Komisiją

12.11.2011   
            
            
               LT
            
            
               Europos Sąjungos oficialusis leidinys
            
            
               C 331/27
            
         2011 m. rugsėjo 19 d. Luigi Marcuccio pateiktas apeliacinis skundas dėl 2011 m. birželio 30 d. Tarnautojų teismo nutarties byloje F-14/10 Marcuccio prieš Komisiją
   
   (Byla T-491/11 P)
   2011/C 331/52
   Proceso kalba: italų
   
      Šalys
   
   
      Apeliantas: Luigi Marcuccio (Trikazė, Italija), atstovaujamas advokato G. Cipressa
   
      Kita proceso šalis: Europos Komisija
   
      Reikalavimai
   
   Apeliantas Bendrojo Teismo prašo:
   
               —
            
            
               panaikinti visą ginčijamą nutartį;
            
         
               —
            
            
               patenkinti visus pirmojoje instancijoje pateiktus reikalavimus;
            
         
               —
            
            
               priteisti iš Europos Komisijos visas ieškovo iki šiol patirtas bylinėjimosi išlaidas,
            
         
               —
            
            
               nepatenkinus šių reikalavimų, grąžinti bylą Tarnautojų teismui, kad nauja kolegija priimtų sprendimą dėl esmės.
            
         
      Apeliacinio skundo pagrindai ir pagrindiniai argumentai
   
   Šis apeliacinis skundas pateiktas dėl 2011 m. birželio 30 d. Tarnautojų teismo nutarties, kuria jis atmetė kaip akivaizdžiai nepagrįstą ieškinį dėl prašymo atlyginti turtinę ir neturtinę žalą, kurią ieškovas patyrė dėl tariamai nepagrįstos procedūros, susijusios su dalinio invalidumo nustatymu, trukmės.
   Grįsdamas apeliacinį skundą apeliantas remiasi penkiais pagrindais.
   
               1.
            
            
               Pirmasis apeliacinio skundo pagrindas, susijęs su teisės klaida, motyvacijos nebuvimu ir pareigos tinkamai instruktuoti pažeidimu, nes iki šiol ir bet kuriuo atveju sistematiškai buvo atmetama Europos Sąjungos institucijos deliktinė atsakomybė pažeidus jai tenkančią pareigą motyvuoti kiekvieną savo sprendimą, o ieškovo argumentai šiuo klausimu pripažįstami negaliojančiais.
            
         
               2.
            
            
               Antrasis apeliacinio skundo pagrindas, susijęs su sąvokos pareiga motyvuoti klaidingu ir nepagrįstu aiškinimu ir taikymu.
            
         
               3.
            
            
               Trečiasis apeliacinio skundo pagrindas, susijęs su visišku motyvacijos nebuvimu, taip pat instrukcijų nesuteikimu ir procedūros pažeidimu, nes atsakovės priešieškinys nebuvo laikomas per vėlai pateiktu ir todėl nepriimtinu.
            
         
               4.
            
            
               Ketvirtasis apeliacinio skundo pagrindas, susijęs su Tarnautojų teismo procedūros reglamento 44 straipsnio pažeidimu bei kitų apelianto teisių pažeidimu, susijusių su rungimosi principu ir teise į gynybą.
            
         
               5.
            
            
               Penktasis apeliacinio skundo pagrindas, susijęs su Tarnautojų teismo procedūros reglamento 94 straipsnio klaidingu ir nepagrįstu aiškinimu bei taikymu.